open-index/open-wikipedia-markdown huggingface dataset:
จอห์น รูนีย์

**จอห์น ริชาร์ด รูนีย์** (เกิด 17 ธันวาคม ค.ศ. 1990) เป็นผู้จัดการทีมฟุตบอลและอดีตนักฟุตบอลอาชีพชาวอังกฤษซึ่งเล่นในตำแหน่งกองกลางตัวรุก ปัจจุบันเขาเป็นผู้จัดการทีมแมคเคิลสฟีลด์ในเนชันนัลลีกนอร์ท

เขาเป็นน้องชายของเวย์น รูนีย์ อดีตกองหน้ากัปตันทีมชาติอังกฤษ แม้จะเกิดในประเทศอังกฤษ แต่รูนีย์เคยแสดงความประสงค์ว่าต้องการลงเล่นให้ทีมชาติสาธารณรัฐไอร์แลนด์

## อาชีพนักฟุตบอล
### แมคเคิลสฟีลด์ทาวน์
จอห์น รูนีย์ เริ่มต้นเส้นทางนักฟุตบอลที่อะคาเดมีเยาวชนของเอฟเวอร์ตันเมื่ออายุหกปี หลังจากถูกปล่อยตัวจากเอฟเวอร์ตัน รูนีย์ย้ายไปอยู่กับแมคเคิลสฟีลด์ทาวน์ในปี ค.ศ. 2002 โดยเขาเซ็นสัญญาอาชีพเมื่อวันที่ 14 กรกฎาคม ค.ศ. 2008 4 เดือนหลังจากเปิดตัวในฐานะนักฟุตบอลอาชีพที่เจอกับบาร์เนตเมื่อวันที่ 24 มีนาคม ค.ศ. 2008

## อาชีพผู้ฝึกสอน
หลังจากเลิกเล่นฟุตบอล เมื่อวันที่ 1 กรกฎาคม ค.ศ. 2025 รูนีย์ได้รับการแต่งตั้งให้เป็นผู้จัดการทีมแมคเคิลสฟีลด์ต่อจากร็อบบี ซาเวจที่อำลาตำแหน่งไป

เมื่อวันที่ 10 มกราคม ค.ศ. 2026 รูนีย์พาแมคเคิลสฟีลด์สร้างผลงานพลิกล็อกครั้งใหญ่ ด้วยการเอาชนะทีมแชมป์เก่าอย่างคริสตัลพาเลซ ไปด้วยสกอร์ 2–1 ในรอบสามของศึกเอฟเอคัพ

## สถิติอาชีพ

## อ้างอิง

## แหล่งข้อมูลอื่น
*

หมวดหมู่:บุคคลที่เกิดในปี พ.ศ. 2533
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอังกฤษ
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในเมเจอร์ลีกซอกเกอร์
หมวดหมู่:ผู้เล่นนิวยอร์กเร็ดบุลส์
หมวดหมู่:ชาวอังกฤษเชื้อสายไอริช
หมวดหมู่:นักฟุตบอลจากลิเวอร์พูล
หมวดหมู่:ผู้เล่นสโมสรฟุตบอลเรกซัม
มาชิกิ

**มาชิกิ** () เป็นเมืองที่ตั้งอยู่ในอำเภอคามิมาชิกิ จังหวัดคูมาโมโตะ ประเทศญี่ปุ่น ณ เดือนมีนาคม 2017 เมืองนี้มีประชากรประมาณ 33,001 คน มีความหนาแน่นของประชากร 500 คนต่อตารางกิโลเมตร และมีพื้นที่ทั้งหมด 65.67&nbsp;ตารางกิโลเมตร

ท่าอากาศยานคูมาโมโตะตั้งอยู่ในเมืองมาชิกิ

มาชิกิอยู่ใกล้กับจุดเหนือศูนย์เกิดแผ่นดินไหวในเหตุการณ์แผ่นดินไหวในจังหวัดคูมาโมโตะ ปี 2016 ในมาชิกิวัดความรุนแรงได้ถึงระดับ 7 ซึ่งทำให้เกิดเพลิงไหม้และซากอาคารถล่มที่คร่าชีวิตผู้คนไปอย่างน้อย 40 คน

## ภาพ

Kumamoto Airport Entrance 2007.jpg|ท่าอากาศยานคูมาโมโตะตั้งอยู่ในเมืองมาชิกิ
Mashiki Town Hall.JPG|ศาลาว่าการเมืองมาชิกิ


## อ้างอิง

## แหล่งข้อมูลอื่น
* 
* เว็บไซต์ทางการเมืองมาชิกิ 

หมวดหมู่:เมืองในจังหวัดคูมาโมโตะ
เบ็นโซไดอาเซพีน

**เบ็นโซไดอาเซพีน** (benzodiazepine) หรือเรียกสั้นๆว่า **"เบ็นโซส"** เป็นกลุ่มยาในหมวดสารออกฤทธิ์ต่อจิตประสาท เกิดขึ้นจากการทำพันธะโครงสร้างทางเคมีระหว่างเบนซีนกับไดอาเซพีน ทั้งนี้ในปี ค.ศ. 1977 เบ็นโซไดอาเซพีนเป็นกลุ่มยาที่ได้รับการสั่งจ่ายมากที่สุดในโลก

ยากลุ่มนี้ช่วยเพิ่มประสิทธิผลของสารสื่อประสาทประเภทกรดแกมมาอะมิโนบิวทีริกที่ตัวรับ GABA เกิดเป็นสรรพคุณในยาระงับประสาท, ยานอนหลับ, ยาคลายกังวล, ยากันชัก และยาคลายกล้ามเนื้อ สรรพคุณเหล่านี้มีประโยชน์ต่อการรักษาโรควิตกกังวล, การนอนไม่หลับ, ภาวะกายใจไม่สงบ, การชัก, กล้ามเนื้อกดเกร็ง, โรคสั่นเพ้อเหตุขาดสุรา เบ็นโซไดอาเซพีนยังถูกใช้เป็นยานำก่อนการทำเวชกรรมอื่น ๆ อาทิ ทันตกรรม เป็นต้น การรับยากลุ่มเบ็นโซไดอาเซพีนมากเกินไป อาจทำให้เกิดอาการหลงลืมเรื่องใหม่และโรคดิสโซสิเอทีฟ

การใช้เบ็นโซไดอาเซพีนอาจทำให้เกิดอาการหลง ๆ ลืม ๆ หรือก้าวร้าวเป็นบางครั้ง อย่างไรก็ตามก็ถือว่าเป็นกลุ่มยาที่มีความปลอดภัยและมีประสิทธิผลในการใช้ในช่วงสั้น ๆ  ส่วนการใช้ในระยะยาวนั้นถูกควบคุมไว้เนื่องจากเป็นผลร้ายมากกว่าดี เช่น เสื่อมสมรรถภาพทางกาย, กลายเป็นบุคคลซึมเศร้า และเกิดการเสพติดเบ็นโซไดอาเซพีน

## อ้างอิง

หมวดหมู่:เบ็นโซไดอาเซพีน
สมาคมลูกเสือสหพันธ์อินโดจีน

**สมาคมลูกเสือสหพันธ์อินโดจีน** (; ) เป็นสมาคมลูกเสือแห่งแรกในอินโดจีนฝรั่งเศส ครอบคลุมดินแดนลาว กัมพูชา และเวียดนาม จัดตั้งขึ้นระหว่าง พ.ศ. 2473 - 2497 จากนั้นจึงแยกไปเป็นองค์กรลูกเสือของแต่ละประเทศ 

ใน พ.ศ. 2473 กิจกรรมลูกเสือเกิดขึ้นในอินโดจีนและเข้าสู่โรงเรียนและวิทยาลัยในฮานอยและไซ่ง่อน มีการเข้าค่ายฝึกอบรมครูฝึกลูกเสือทั่วอินโดจีนฝรั่งเศสเมื่อ พ.ศ. 2478 และจัดตั้งสมาคมขึ้นเมื่อ พ.ศ. 2480 ระหว่าง พ.ศ. 2482 - 2488 สถานการณ์ทางการเมืองส่งผลกระทบต่อกิจกรรมลูกเสือทั่วประเทศ สงครามโลกครั้งที่ 2 ทำให้เกิดขบวนการเรียกร้องเอกราช ฝรั่งเศสลดการควบคุมและถูกขับออกไปในที่สุด

ใน พ.ศ. 2489 สภาลูกเสือแห่งชาติได้รวมขบวนการลูกเสือทั้งสามบริเวณของเวียดนามเข้าด้วยกัน ตั้งคณะกรรมการทั่วไปขึ้น สงครามอินโดจีนครั้งที่ 1 เข้ามารบกวน ขบวนการลูกเสือได้แยกไปคนละทิศทาง ได้มีการฟื้นฟูอีกครั้งใน พ.ศ. 2493 โดยเฉพาะในฮานอย หลังการประชุมลูกเสือโลกที่เจนีวา พ.ศ. 2497 การลูกเสือกลับสู่อินโดจีนอีกครั้ง สมาคมลูกเสือเวียดนามเหนือสลายตัวไปหลังจากปกครองด้วยระบอบคอมมิวนิสต์

ตราของสมาคมลูกเสือสหพันธ์อินโดจีนเป็นรูปดอกบัวหลวงสีแดง และยังพบตรานี้สำหรับลูกเสือในประเทศลาว และสมาคมลูกเสือเวียดนาม

## แหล่งข้อมูลอื่น
*http://formation.conseil.free.fr/1907/annexes3.htm
*http://www.hdvn.de/aa/HDTU/hdvn.html
*http://diendanlequydon.com/viewtopic.php?t=22591&sid=4ec745d0e8648bd88e1f0d10c0466800 
*http://eglasie.mepasie.org/depuis-plusieurs-annees-le-Scoutisme-a-repris-dans-la-discretion-ses-activites-traditionnelles-et-souhaite-une-reconnaissance-officielle.fr-fr.91.6063.eda_article.htm
*http://eglasie.mepasie.org/discrete-reprise-des-activites-du-Scoutisme.fr-fr.91.2252.eda_article.htm
*http://parati.fraternite.net/forum/viewtopic.php?forum=5&topic=215
*http://riaumont.net/Scoutisme/labo/etudes/lexique_Scout/d_a_l_html
หมวดหมู่:ลูกเสือ
วิทยาลัยศรีอีสาน (คณาสวัสดิ์อุทิศ)

**วิทยาลัยศรีอีสาน (คณาสวัสดิ์อุทิศ)** (เดิมชื่อ วิทยาลัยคณาสวัสดิ์) เป็นสถาบันอุดมศึกษาเอกชนในประเทศไทย ตั้งอยู่ที่ใกล้เคียงกับมหาวิทยาลัยมหาสารคาม อำเภอเมืองมหาสารคาม จังหวัดมหาสารคาม ก่อตั้งขึ้นเมื่อปี พ.ศ. 2522 ปัจจุบันเลิกกิจการไปแล้ว โดยการถูกเพิกถอนใบอนุญาตจัดตั้ง เมื่อพ.ศ. 2533

## ประวัติ
วิทยาลัยศรีอีสาน (คณาสวัสดิ์อุทิศ) เป็นสถาบันอุดมศึกษาเอกชน ที่ได้รับอนุญาตจากทบวงมหาวิทยาลัย ตามพระราชบัญญัติสถาบันอุดมศึกษาเอกชน พ.ศ. 2522 ให้ก่อตั้งได้เมื่อวันที่ 23 กุมภาพันธ์ พ.ศ. 2522 โดยมีจิระศักดิ์ คณาสวัสดิ์ ชาวจังหวัดมหาสารคามเป็นผู้รับใบอนุญาตจัดตั้ง ปัญญา ปุยเปีย อดีตอาจารย์มหาวิทยาลัยศรีนครินทรวิโรฒ มหาสารคามและเป็นอธิการบดีคนแรก วิทยาลัยศรีอีสานเป็นสถาบันอุดมศึกษาเอกชนแห่งแรกของภาคอีสาน

ต่อมาในปี 2530 ได้มีการโอนกิจการไปยังมูลนิธิอภิธรรมมหาธาตุวิทยาลัย ภายหลังมีเกิดปัญหาในการบริหารจัดการทรัพย์สินขึ้น ทบวงมหาวิทยาลัยจึงมีคำสั่งที่ 19/2530 ลงวันที่ 9 กุมภาพันธ์ 2530 และคำสั่งที่ 20/2530 ลงวันที่ 11 กุมภาพันธ์ 2530 แต่งตั้งคณะกรรมการเข้าควบคุมวิทยาลัยคณาสวัสดิ์ ตามความในมาตรา 75 แห่งพระราชบัญญัติสถาบันอุดมศึกษาภาคเอกชน พ.ศ. 2522 และแต่งตั้ง ดร. กวี อิศรวรรณ ดำรงตำแหน่งอธิการบดีแทนนางนิตยา ศรีปัดถา อธิการบดีคนเดิมที่ต้องพ้นจากหน้าที่ตามความในมาตรานี้ จนในที่สุดจึงได้เพิกถอนใบอนุญาตจัดตั้ง ในปี 2533 เนื่องจากจัดการศึกษาเสื่อมลงจากมาตรฐานที่รับรองไว้ ไม่ปฏิบัติตามกฎหมายและฝ่าฝืนหลักเกณฑ์ของทบวงมหาวิทยาลัย ไม่งดรับนักศึกษาตามคำสั่งทบวงมหาวิทยาลัย และจัดให้ภิกษุสามเณรเข้าศึกษาซึ่งขัดต่อมติมหาเถรสมาคม

## หลักสูตร
วิทยาลัยศรีอีสาน เปิดทำการเรียนการสอนในระดับปริญญาตรี 5 คณะ ได้แก่
*คณะเกษตรศาสตร์
**หลักสูตรเทคโนโลยีการเกษตรบัณฑิต
***สาขาเทคโนโลยีการผลิตพืช
***สาขาเทคโนโลยีการผลิตสัตว์
**หลักสูตรประกาศนียบัตรวิชาชีพชั้นสูง
***สาขาพืชไร่
***สาขาเศรษฐศาสตร์การเกษตร
*คณะนิติศาสตร์
**หลักสูตรนิติศาสตรบัณฑิต
***สาขานิติศาสตร์
*คณะบริหารธุรกิจ
**หลักสูตรบริหารธุรกิจบัณฑิต
***สาขาการตลาด
***สาขาการบัญชี
**หลักสูตรประกาศนียบัตรวิชาชีพชั้นสูง
***สาขาการตลาด
***สาขาการบัญชี
***สาชาการเลขานุการ
*คณะวิทยาศาสตร์
**หลักสูตรวิทยาศาสตรบัณฑิต
***สาขาคณิตศาสตร์
*คณะศิลปศาสตร์
**หลักสูตรศิลปศาสตรบัณฑิต
***สาขาประวัติศาสตร์
***สาขาภาษาไทย
***สาขาภาษาอังกฤษ

## อ้างอิง

ศรีอีสาน
ศรีอีสาน
หมวดหมู่:สถานศึกษาในอำเภอเมืองมหาสารคาม
หมวดหมู่:สถาบันการศึกษาที่ก่อตั้งในปี พ.ศ. 2522
หมวดหมู่:สิ้นสุดในปี พ.ศ. 2533
หมวดหมู่:สถาบันอุดมศึกษาที่ปิดกิจการในประเทศไทย
มหาวิทยาลัยนานาชาติศิรินสยาม

**มหาวิทยาลัยนานาชาติศิรินสยาม** เป็นสถาบันอุดมศึกษาเอกชนในจังหวัดเชียงใหม่ ตั้งอยู่ที่ตำบลสบเตี๊ยะ อำเภอจอมทอง จังหวัดเชียงใหม่ จัดตั้งโดยบริษัท ภูมิปัญญา อินเตอร์เนชั่นแนล จำกัด ได้รับอนุญาตจากทบวงมหาวิทยาลัยให้จัดตั้งเมื่อวันที่ 10 กรกฎาคม พ.ศ. 2538 โดยมีธารินทร์ นิมมานเหมินท์ รัฐมนตรีว่าการกระทรวงการคลัง รักษาราชการแทนรัฐมนตรีว่าการทบวงมหาวิทยาลัยเป็นผู้อนุญาต

โดยบริษัทฯ ที่ได้รับใบอนุญาตคือ บริษัทเดียวกันกับผู้รับใบอนุญาต วิทยาลัยเทคโนโลยีศรีธนาพาณิชยการ เชียงใหม่

มหาวิทยาลัยนานาชาติศิรินสยาม ยุติกิจการเมื่อ 30 กันยายน พ.ศ. 2541 ปัจจุบันอยู่ระหว่างการชำระบัญชี

## อ้างอิง

ศิรินสยาม
ศิรินสยาม
หมวดหมู่:สถานศึกษาในอำเภอจอมทอง
หมวดหมู่:สถาบันการศึกษาที่ก่อตั้งในปี พ.ศ. 2538
หมวดหมู่:สิ้นสุดในปี พ.ศ. 2541
หมวดหมู่:สถาบันอุดมศึกษาที่ปิดกิจการในประเทศไทย
วิทยาลัยรามาอโยธยา

**วิทยาลัยรามาอโยธยา** เป็นสถาบันอุดมศึกษาเอกชนในจังหวัดพระนครศรีอยุธยา จัดตั้งตามพระราชบัญญัติสถาบันอุดมศึกษาเอกชน พ.ศ. 2522 โดยบริษัท มานู (ไทยแลนด์) จำกัด ได้รับอนุญาตจากทบวงมหาวิทยาลัยให้จัดตั้งเมื่อวันที่ 30 ธันวาคม พ.ศ. 2535 โดยมีนายสุเทพ อัตถากร รัฐมนตรีว่าการทบวงมหาวิทยาลัยเป็นผู้อนุญาต 

ต่อมาเมื่อ พ.ศ. 2540 ทบวงมหาวิทยาลัยได้มีคำสั่งเพิกถอนใบอนุญาตจัดตั้ง เนื่องด้วยผู้รับใบอนุญาตจัดตั้งมิได้ดำเนินการตามพระราชบัญญัติสถาบันอุดมศึกษาเอกชน พ.ศ. 2522 ทำให้วิทยาลัยรามาอโยธยา ถูกเพิกถอนใบอนุญาตและยุติกิจการตั้งแต่วันที่ 8 ตุลาคม พ.ศ. 2540

## อ้างอิง

รามาอโยธยา
รามาอโยธยา
หมวดหมู่:สถาบันอุดมศึกษาที่ก่อตั้งในปี พ.ศ. 2535
หมวดหมู่:สิ้นสุดในปี พ.ศ. 2540
หมวดหมู่:สถาบันอุดมศึกษาที่ปิดกิจการในประเทศไทย
อ็อทโท กึนเชอ

**อ็อทโท กึนเชอ** () เป็นนายทหารระดับกลางในหน่วยวัฟเฟิน-เอ็สเอ็สของนาซีเยอรมนีในระหว่างสงครามโลกครั้งที่สอง. เขาเป็นสมาชิกในหน่วยกองพลเอ็สเอ็สไลพ์ชตันดาร์เทอ (SS Division Leibstandarte) ก่อนที่เขาจะมาเป็นนายทหารคนสนิทส่วนตัวของอดอล์ฟ ฮิตเลอร์ กึนเชอถูกจับเป็นเชลยศึกโดยทหารของกองทัพแดงในกรุงเบอร์ลินเมื่อวันที่ 2 พฤษภาคม ค.ศ. 1945 หลังจากถูกนำตัวไปขังในเรือนจำและค่ายกักกันแรงงานต่าง ๆ ในสหภาพโซเวียต เขาได้รับการปล่อยตัวจากเรือนจำที่เบาท์เซิน (Bautzen) เมื่อวันที่ 2 พฤษภาคม ค.ศ. 1956

กึนเชอเป็นหนึ่งในบุคคลที่อยู่ในฟือเรอร์บุงเคอร์ในช่วงวินาที่สุดท้ายของฮิตเลอร์และจักรวรรดิไรช์ที่สาม เขาได้รับมอบหมายครั้งสุดท้ายจากฮิตเลอร์ว่าเมื่อเขาและเอฟา เบราน์ ผู้เป็นภรรยาได้กระทำอัตวินิบาตกรรมไปแล้ว ให้ทำการเผาศพเสียมิให้เหลือร่องรอยเพื่อไม่ให้ทหารรัสเซียนำไปกระทำยำยีและแห่ประจาน หลังจากนั้นเขาได้แต่คอยยืนเฝ้าที่หน้าห้องของฮิตเลอร์ตลอดเวลาจนกระทั่งเสียงปืนได้ดังหนึ่งนัด เขาได้เข้าไปในห้องซึ่งได้พบเห็นศพฮิตเลอร์และเบราน์จึงได้ออกจากห้องเพื่อแจ้งไปยังทุกคนที่อยู่ในฟือเรอร์บุงเคอร์รับทราบ หลังจากนั้นก็ได้ทำการขนศพออกไปยังข้างนอกของบังเกอร์และทำการเผาศพตามคำสั่งเสีย หลังจากถูกจับกุมตัว เขาได้ถูกสอบสวนจากเจ้าหน้าที่ทหารจากโซเวียตในฐานะพยานสำคัญที่อยู่ในฟือเรอร์บุงเคอร์ในช่วงที่ฮิตเลอร์ฆ่าตัวตายและทำการเตรียมเอกสารรายงานเพื่อส่งรายงานไปยังโจเซฟ สตาลิน รายงานนี้ได้รับการเผยแพร่ในรูปแบบในหนังสือ เมื่อ ค.ศ. 2005 ในชื่อ *The Hitler Book: The Secret Dossier Prepared for Stalin from the Interrogations of Hitler's Personal Aides*

กุนเชอร์เสียชีวิตด้วยภาวะหัวใจล้มเหลวใน ค.ศ. 2003 ที่บ้านของเขาที่เมืองโลมาร์ รัฐนอร์ทไรน์-เว็สท์ฟาเลิน เขามีบุตรชายสามคน

## รางวัลและเครื่องประดับอิสริยยศ
*เหรียญสำหรับผู้ที่ได้รับบาดเจ็บจากการสู้รบ (Wound Badge in Silver)
*เหรียญป้ายทหารราบจู่โจม (Infantry Assault Badge )
*เหรียญกางเขนเหล็กชั้นสอง
*เหรียญกางเขนเหล็กชั้นหนึ่ง

## อ้างอิง
*Angolia, John (1987). For Führer and Fatherland: Military Awards of the Third Reich. R. James Bender Publishing. ISBN 0912138149.
*Eberle, Henrik; Uhl, Matthias, eds. (2005). The Hitler Book: The Secret Dossier Prepared for Stalin from the Interrogations of Hitler's Personal Aides. New York: Public Affairs. ISBN 978-1-58648-366-1.
*Hamilton, Charles (1984). Leaders & Personalities of the Third Reich, Vol. 1. R. James Bender Publishing. ISBN 0-912138-27-0.
*Hoffmann, Peter (2000) [1979]. Hitler's Personal Security: Protecting the Führer 1921-1945. New York: Da Capo Press. ISBN 978-0-30680-947-7.
*Joachimsthaler, Anton (1999) [1995]. The Last Days of Hitler: The Legends, the Evidence, the Truth. Trans. Helmut Bögler. London: Brockhampton Press. ISBN 978-1-86019-902-8.
*Kershaw, Ian (2008). Hitler: A Biography. New York: W. W. Norton & Company. ISBN 0-393-06757-2.
*O'Donnell, James (2001) [1978]. The Bunker. New York: Da Capo Press. ISBN 0-306-80958-3.
*Associated Press (October 14, 2003). "Otto Günsche, 86, Who Helped to Burn Hitler's Body, Dies". The New York Times.

หมวดหมู่:บุคคลที่เกิดในปี พ.ศ. 2460
หมวดหมู่:บุคคลที่เสียชีวิตในปี พ.ศ. 2546
หมวดหมู่:นาซี
หมวดหมู่:ทหารชาวเยอรมัน
หมวดหมู่:ทหารในสงครามโลกครั้งที่สอง
หมวดหมู่:เชลยศึกสงครามโลกครั้งที่สองชาวเยอรมันที่ถูกจับโดยสหภาพโซเวียต
หมวดหมู่:บุคคลจากเยนา
หมวดหมู่:เสียชีวิตจากภาวะหัวใจล้มเหลว
ฌัก เอแบร์

**ฌัก-เรอเน เอแบร์** () เป็นนักหนังสือพิมพ์ชาวฝรั่งเศส เป็นผู้ก่อตั้งหนังสือพิมพ์ *ลาแปร์ดูว์แชน* () ซึ่งเป็นหนังสือพิมพ์ลัทธิหัวรุนแรงในช่วงการปฏิวัติฝรั่งเศส  และทำให้เขาเป็นผู้นำของกลุ่มเอแบร์ (Hébertist)

ในวันที่ 17 กรกฎาคม ค.ศ. 1791 เขาเป็นหนึ่งในบุคคลที่ร่วมการชุมนุมที่ช็องเดอมาร์สในกรุงปารีสเพื่อร่วมลงนามเรียกร้องให้พระเจ้าหลุยส์ที่ 16 ลงจากบัลลังก์ และเกิดการสังหารหมู่ที่นำโดยกองทหารของลาฟาแย็ต หลังวันนั้น หนังสือพิมพ์ *ลาแปร์ดูว์แชน* ได้เขียนโจมตีลาฟาแย็ต, มีราโบ และบายี อย่างรุนแรง ต่อมาหลังแผนหลบหนีสู่วาแรนของพระเจ้าหลุยส์ล้มเหลว เอแบร์ก็เขียนโจมตีทั้งพระเจ้าหลุยส์และพระสันตะปาปาปิอุสที่ 6

ระหว่าง 31 พฤษภาคม-2 มิถุนายน ค.ศ. 1793 คณะผู้ประท้วงที่นำโดยเอแบร์ ได้เดินทางไปประท้วงด้านนอกของสภา เรียกร้องให้มีการกวาดล้างระบบการเมืองและระบบราชการแบบเดิม และเรียกร้องให้ลดราคาขนมปังลง ด้วยการสนับสนุนจากกองทัพ ก็ได้ส่งทหารเข้าจับกุม 31 ผู้นำของกลุ่มฌีรงแด็งซึ่งรวมถึงฌัก ปีแยร์ บรีโซ ภายหลังการจับกุมครั้งนี้ก็ทำให้สโมสรฌากอแบ็งเข้ามามีอำนาจควบคุมคณะกรรมาธิการความปลอดภัยส่วนรวมในวันที่ 10 มิถุนายน เป็นจุดเริ่มต้นการปกครองแบบเบ็ดเสร็จ ไม่กี่เดือนต่อมา เอแบร์ได้ต่อต้านแนวคิดเทวัสนิยมของรอแบ็สปีแยร์ เขาได้ทำการเคลื่อนไหวเพื่อขจัดอิทธิพลของคริสตจักรออกไปจากสังคม โดยต่อต้านกิจกรรมของศาสนาคริสต์ทุกรูปแบบ เอแบร์ได้เริ่มเขียนโจมตีรอแบ็สปีแยร์

หลังขัดแย้งกับรอแบ็สปีแยร์รวมถึงสมาชิกฌากอแบ็งหลายคน พวกฌากอแบ็งในรัฐบาลก็ได้สั่งทหารเข้าจับกุมผู้นำกลุ่มเอแบร์ทั้งหมดในคืนวันที่ 13 มีนาคม ค.ศ. 1794 ทั้งหมดถูกพิพากษาประหารชีวิต การประหารโดยกิโยตีนมีขึ้นในวันที่ 24 มีนาคม ค.ศ. 1794 เอแบร์เป็นลมหลายครั้งระหว่างเส้นทางไปยังแท่นประหาร 

## อ้างอิง

หมวดหมู่:ผู้ถูกประหารชีวิตด้วยกิโยตีนในช่วงการปฏิวัติฝรั่งเศส
หมวดหมู่:นักเขียนชาวฝรั่งเศส
หมวดหมู่:นักหนังสือพิมพ์ชาวฝรั่งเศส
หมวดหมู่:บุคคลในการปฏิวัติฝรั่งเศส
หมวดหมู่:บุคคลจากอาล็องซง
ไอ้หนุ่มหมัดเมา ภาคหมัดวานร

**ไอ้หนุ่มหมัดเมา ภาคหมัดวานร** ( ,) นำแสดงโดย หลิว เจียเหลียง, หวู จิ่ง, ชานนอน เหยา, ไฉ่ กวนชุน กำกับโดย หลิว เจียเหลียง ออกฉายเมื่อกลางปี ค.ศ. 2002

## เนื้อเรื่อง
อาจารย์เหวินเบียว แห่งสำนักคุ้มภัย เชนหยวน ได้มาเจอชายคนหนึ่งกำลังจะขโมยม้า ทั้งสองได้เกิดการปะทะกัน ในที่สุดชายคนนั้นก็สารภาพว่าตนเอง คือ ตำรวจชื่อฮังยี่หู แต่ที่ต้องมาขโมยม้าก็เพื่อจะนำไปจับคนร้าย หลังจากกลับมาที่สำนัก เหวินเบียวพบว่าน้องชายของเขา เหวินเบา ลักลอบค้ากัญชา เหวินเบียวสั่งให้น้องชายของเขาเข้ามอบตัว แต่ภรรยาของเหวินเบาได้คุกเข่าขอร้อง ด้วยความสงสาร เหวินเบียวจึงยอมทำเป็นไม่รู้ไม่เห็น โดยหารู้ไม่ว่าการลักลอบค้ากัญชาในครั้งนี้ เหวินเบาได้ร่วมมือกับหยูไห่หยาง หัวหน้าคุ้มภัยของสำนัก
จากเหตุการณ์ครั้งนั้นทำให้เหวินเบาและหยูไห่หยาง คิดที่จะกำจัดเหวินเบียว จีงได้วางแผนลอบทำร้ายเหวินเบียวจนได้รับบาดเจ็บสาหัส ทั้งสองคิดว่าเหวินเบียวเสียชีวิตแล้ว จึงนำไปโยนทิ้งในแม่น้ำ แต่ได้มีหญิงสาวชื่อเซ้าหมินมาพบเข้า จึงได้ช่วยชีวิตเขาไว้
ตระกูล เฉิน เป็นครอบครัวที่ร่ำรวย เฉินเจี่ยพยายามที่จะศึกษาวิทยายุทธ์ที่มีชื่อว่า **หมัดวานร** เฉินเจี่ยมีอาแท้ๆ คนหนึ่งชื่ออาเดะ ซึ่งมีอายุไล่เลี่ยกับเฉินเจี่ย ทั้งสองจึงสนิทกันเหมือนพี่น้อง วันหนึ่งทั้งสองคนได้ร่วมมือกันวางแผนโกหกพ่อของเฉินเจี่ย เพื่อหาทางไปเมืองหลวง เมื่อมาถึงเมืองหลวง เฉินเจี่ยได้พบกับเซ้าหมิน ซึ่งมีความเชี่ยวชาญในการใช้หมัดวานร ทั้งสองจึงพยายามสะกดรอยตาม เพื่อต้องการรู้ที่มาของหมัดวานร

## นักแสดงนำ
* หลิว เจียเหลียง รับบท อาจารย์เหวินเปียว
* เล่า หวิงกิน รับบทเหวินเบา
* ชานนอน เหยา รับบท เซ้าหมิน
* ไฉ่ กวนชุน รับบท หยูไห่หยาง
* กอร์ดอน หลิว รับบท ตำรวจหังยี่หู
* หลี่ ไห่เถา

## แหล่งข้อมูลอื่น
* 

หมวดหมู่:ภาพยนตร์ฮ่องกง
หมวดหมู่:ภาพยนตร์ฮ่องกงที่ออกฉายในปี พ.ศ. 2546
เจ้าชายช็องว็อน

**เจ้าชายช็องว็อน** (ฮันจา: 定遠君, ฮันกึล: 정원군) หรือในภายหลังการสิ้นพระชนม์ ทรงได้รับการสถาปนาพระอิสริยยศและพระบรมราชอิสริยยศเป็น **แทว็อนกุนช็องว็อน** (ฮันจา: 定遠大院君, ฮันกึล: 정원대원군) และ **พระเจ้าว็อนจงแห่งโชซ็อน** (ฮันจา: 元宗, ฮันกึล: 원종) ตามลำดับ 

## พระประวัติ
เจ้าชายช็องว็อนประสูติเมื่อวันที่ 2 สิงหาคม ค.ศ. 1580 ที่ พระราชวังคย็องบก มีพระนามเดิมว่า **ลีบู** เป็นพระราชโอรสใน พระเจ้าซ็อนโจ พระราชาลำดับที่ 14 ที่ประสูติแต่ พระสนมอินบิน จากตระกูลคิมแห่งซูวอน พระสนมองค์โปรด

ใน ค.ศ. 1604 เจ้าชายช็องว็อนได้รับการเลื่อนพระอิสริยยศเนื่องจากพระองค์ได้พาพระเจ้าซ็อนโจพระราชบิดาหนีภัยสงครามระหว่างสงครามรุกรานเกาหลีของญี่ปุ่น

## สิ้นพระชนม์
เจ้าชายช็องว็อนสิ้นพระชนม์เมื่อวันที่ 29 ธันวาคม ค.ศ. 1619 หรือ 4 ปีก่อนที่องค์ชายนึงยางผู้เป็นพระโอรสจะขึ้นสืบราชบัลลังก์เป็น พระเจ้าอินโจ ขณะมีพระชนมายุเพียง 39 พรรษา

## พระราชวงศ์
* พระบิดา : พระเจ้าซ็อนโจ (King Seonjo of Joseon) (26 พฤศจิกายน ค.ศ. 1558 — 16 มีนาคม ค.ศ. 1608)
** พระอัยกา : ลีโช เจ้าชายท็อกฮึง (Prince Deokheung) (2 เมษายน ค.ศ. 1530 — 14 มิถุนายน ค.ศ. 1559)
** พระอัยยิกา : เจ้าหญิงพระชายาฮาดง จากตระกูลจองแห่งฮาดง (Grand Princess Consort Hadong of the Hadong Jeong Clan) (23 กันยายน ค.ศ. 1522 — 24 มิถุนายน ค.ศ. 1567)

## พงศาวลี



## อ้างอิง

## แหล่งข้อมูลอื่น

หมวดหมู่:บุคคลในยุคราชวงศ์โชซ็อน
หมวดหมู่:ตัวละครในตำราลักษณ์ ลิขิตบัลลังก์
มิดาโซแลม

**มิดาโซแลม** (Midazolam) หรือชื่อทางการค้าคือ **เวอร์เซด** (Versed) เป็นยาในกลุ่มเบ็นโซไดอาเซพีนออกฤทธิผ่านกรดแกมมาอะมิโนบิวทีริก ใช้สำหรับทำให้สลบ, ใช้เป็นยาระงับประสาท, รักษาอาการนอนไม่หลับ และรักษาภาวะกายใจไม่สงบ ผู้คนมักใช้ยานี้เป็นยานอนหลับและลดความวิตกกังวล การใช้ยานี้ส่งผลให้ความสามารถในการจำแย่ลง  ยานี้ยังเป็นประโยชน์อย่างมากในการระงับอาการชัก  สามารถรับยานี้ได้โดยวิธีรับประทาน, ฉีดเข้ากล้ามเนื้อ, ฉีดเข้าหลอดเลือดดำ, สูดดม หรือรับเป็นสายละลายผ่านท่อน้ำเกลือ หากใช้วิธีฉีดเข้าหลอดเลือดจะออกฤทธิภายในห้านาที หากเป็นการฉีดเข้ากล้ามเนื้อจะออกฤทธิในสิบห้านาที และจะออกฤทธิเป็นเวลาหนึ่งถึงหกชั่วโมง

ผลข้างเคียงจากการใช้ยามิดาโซแลม ได้แก่ หายใจลำบาก, ความดันโลหิตต่ำ และง่วงนอน หากใช้ยานี้ในระยะยาวอาจเกิดภาวะดื้อยาและการเสพติด สตรีมีครรภ์ควรงดใช้ยานี้ สตรีให้นมบุตรสามารถใช้ได้ในปริมาณจำกัด มีดาโซแลมเป็นยาที่ถูกขึ้นทะเบียนเป็นยาหลักขององค์การอนามัยโลก

## อ้างอิง

หมวดหมู่:เบ็นโซไดอาเซพีน
หมวดหมู่:ยาหลักขององค์การอนามัยโลก
หมวดหมู่:สารเคมีสำหรับเวชศาสตร์ฉุกเฉิน
ยูจีน เซอร์นัน

**ยูจีน แอนดรูว์ "จีน" เซอร์นัน** (; 14 มีนาคม พ.ศ. 2477 – 16 มกราคม พ.ศ. 2560) เป็นนักบินอวกาศชาวอเมริกัน ผู้ซึ่งเป็นบุคคลลำดับที่ 11 และสุดท้ายที่เดินบนดวงจันทร์ เขาเดินทางไปอวกาศทั้งหมดสามครั้ง ได้แก่ ไปกับยานเจอมินี 9A ในเดือนมิถุนายน พ.ศ. 2509 ยานอะพอลโล 10 ในเดือนพฤษภาคม พ.ศ. 2512 และยานอะพอลโล 17 ในเดือนธันวาคม พ.ศ. 2515

เซอร์นันถึงแก่กรรมในโรงพยาบาลเมืองฮิวสตัน วันที่ 16 มกราคม พ.ศ. 2560 อายุ 82 ปี

## อ้างอิง

หมวดหมู่:นักบินอวกาศชาวอเมริกัน
มะเขือขื่น

**มะเขือขื่น**  เป็นพืชพื้นเมืองในเอเชีย เป็นพืชสมุนไพรในอินเดีย มีขนและหนามปกคลุมตามลำต้น ใบเดี่ยว ผิวใบทั้งสองด้านมีหนามและขนรูปดาว ดอกเดี่ยวหรือดอกช่อ ออกตามซอกใบ กลีบดอกสีม่วง กลีบยับย่น เกสรตัวผู้มีอับเรณูสีเหลือง ผลแบบเบอร์รี แก่เต็มที่สีเหลือง ชาวขมุใช้ผลใส่แกงหรือเป็นผักจิ้ม ในลาวนำมาเจาะเอาแกนและไส้ออก หั่นเป็นชิ้นเล็กๆ แช่น้ำปูนใส นำไปยำกับหมูสับ ใส่ใบขิงซอยชาวเผ่านิลกิริสใช้ผลรักษาฝีที่นิ้ว ในเนปาลใช้รากเป็นยาต้ม รักษาอาการไอ หอบหืด เจ็บหน้าอก

## รวมภาพ

Solanum surattense.JPG|ต้น
Solanum virginianum (8245207906).jpg|ดอก
The immature fruits of Solanum surattense in Yunnan, China.jpg|ผลดิบ
കണ്ടകാരിചുണ്ട-solanum xanthocarpum.jpg|ผลดิบและผลสุก
Solanum xanthocarpum, fruit opened.JPG|ผลถูกผ่า


## อ้างอิง

## แหล่งข้อมูลอื่น
*
*
หมวดหมู่:สกุลมะเขือ
หมวดหมู่:ผัก
หมวดหมู่:สมุนไพร
เทราเดิล ยุงเงอ

**แกร์เทราท์ "เทราเดิล" ยุงเงอ** () นามสกุลเดิม **ฮุมพส์** (; 16 มีนาคม ค.ศ. 1920 – 10 กุมภาพันธ์ ค.ศ. 2002) ทำงานเป็นเลขานุการส่วนตัวคนสุดท้ายของอดอล์ฟ ฮิตเลอร์ ตั้งแต่เดือนธันวาคม ค.ศ. 1942 ถึงเดือนเมษายน ค.ศ. 1945 หลังจากได้พิมพ์พินัยกรรมให้แก่ฮิตเลอร์แล้ว เธอยังคงอยู่ในฟือเรอร์บุงเคอร์ใจกลางกรุงเบอร์ลินจนกระทั่งฮิตเลอร์ถึงแก่อสัญกรรม หลังจากนั้นเธอก็ถูกจับกุมและจำคุกในเดือนมิถุนายน ค.ศ. 1945 และถูกเจ้าหน้าที่ทหารฝ่ายอเมริกันและฝ่ายโซเวียตสอบปากคำ ต่อมาในเยอรมนีตะวันตกหลังสงคราม เธอยังคงทำงานเป็นเลขานุการต่อไปจนกระทั่งเกษียณ ในวัยชรา ยุงเงอตัดสินใจที่จะเผยแพร่บันทึกความทรงจำของเธอ โดยอ้างว่าเธอทำงานให้กับฮิตเลอร์และนาซีเยอรมนีโดยที่ไม่ได้รับรู้ถึงความโหดร้ายจากนาซีในช่วงสงครามเลย แต่ก็โทษตัวเองที่ไม่มีโอกาสได้ตรวจสอบรายงานเกี่ยวกับพวกเขา เรื่องราวของเธอได้รับการดัดแปลงเป็นบทโทรทัศน์หรือภาพยนตร์หลายครั้ง โดยเฉพาะภาพยนตร์เรื่อง *[[ปิดตำนานบุรุษล้างโลก]]* ใน ค.ศ.  2004

## อ้างอิง
*Beevor, Antony (2002). Berlin – The Downfall 1945. Viking-Penguin Books. ISBN 978-0-670-03041-5.
*Joachimsthaler, Anton (1999) [1995]. The Last Days of Hitler: The Legends, the Evidence, the Truth. Trans. Helmut Bögler. London: Brockhampton Press. ISBN 978-1-86019-902-8.
*Junge, Traudl; Müller, Melissa (editor). Until the Final Hour: Hitler's Last Secretary, Arcade Publishing, 2004. ISBN 978-1-55970-728-2
*Childs, David, Obituary The Independent, 18 February 2002
*Hooper, John. Traudl Junge obituary, The Guardian, 14 February 2002ฃ

หมวดหมู่:บุคคลที่เกิดในปี พ.ศ. 2463
หมวดหมู่:บุคคลที่เสียชีวิตในปี พ.ศ. 2545
หมวดหมู่:นาซี
หมวดหมู่:บุคคลจากมิวนิก
หมวดหมู่:เสียชีวิตจากมะเร็ง
แอ็นสท์ กึนเทอร์ เช็งค์

**แอ็นสท์ กึนเทอร์ เช็งค์** (; 3 ตุลาคม ค.ศ. 1904 – 21 ธันวาคม ค.ศ. 1998) เป็นแพทย์ชาวเยอรมันและเป็นสมาชิกของหน่วยเอ็สเอ็ส (ชุทซ์ชตัฟเฟิล) เนื่องจากเขามีโอกาสได้พบอดอล์ฟ ฮิตเลอร์ เป็นครั้งสุดท้ายในช่วงท้ายของสงครามโลกครั้งที่สอง บันทึกความทรงจำของเขาจึงได้รับการพิสูจน์ว่ามีคุณค่าต่อทางประวัติศาสตร์ การบรรยายเหตุการณ์ในสมัยนั้นของเช็งค์มีความโดดเด่นในงานเขียนของโยอาคิม เฟ็สท์ (Joachim Fest) และเจมส์ เพรสตัน โอดอนเนลล์ (James Preston O'Donnell) ที่ว่าด้วยการสิ้นสุดของชีวิตฮิตเลอร์ และถูกรวมอยู่ในภาพยนตร์เรื่อง *[[ปิดตำนานบุรุษล้างโลก]]*

หมวดหมู่:บุคคลที่เกิดในปี พ.ศ.  2447
หมวดหมู่:บุคคลที่เสียชีวิตในปี พ.ศ. 2541
หมวดหมู่:นาซี
หมวดหมู่:ทหารชาวเยอรมัน
หมวดหมู่:แพทย์ชาวเยอรมัน
หมวดหมู่:เชลยศึกสงครามโลกครั้งที่สองชาวเยอรมันที่ถูกจับโดยสหภาพโซเวียต
หมวดหมู่:บุคคลจากรัฐเฮ็สเซิน
ไดแอซิแพม

**ไดแอซิแพม** (Diazepam) หรือชื่อทางการค้าคือ **แวเลียม** (Valium) เป็นยาในกลุ่มเบ็นโซไดอาเซพีน มีฤทธิส่งผลให้สงบจิตใจลง ใช้ในการรักษาโรควิตกกังวล, โรคสั่นเพ้อเหตุขาดสุรา, โรคสั่นเพ้อเหตุขาดเบ็นโซไดอาเซพีน, อาการกล้ามเนื้อกระตุก, อาการชัก, โรคนอนไม่หลับ และกลุ่มอาการขาอยู่ไม่สุข การใช้ยาชนิดนี้อย่างต่อเนื่องอาจส่งผลให้เกิดอาการหลง ๆ ลืม ๆ  สามารถรับยานี้ได้โดยวิธีรับประทาน, สอดใส่เข้าสู่ไส้ตรง, ฉีดเข้ากล้ามเนื้อ หรือฉีดเข้าสู่หลอดเลือดดำ หากใช้วิธีฉีดเข้าหลอดเลือดจะออกฤทธิ์ใน 1 ถึง 5 นาที หากใช้วิธีรับประทาน จะออกฤทธิ์ภายใน 40 นาที

อาการข้างเคียงทั่วไปของการใช้ยาไดแอซิแพมได้แก่ ง่วงนอน, มองไม่ชัด ส่วนอาการข้างเคียงระดับรุนแรงซึ่งมีโอกาสเกิดขึ้นได้ยากนั้น ได้แก่ การฆ่าตัวตาย, หายใจลำบาก หากผู้ป่วยโรคลมชักใช้ยานี้บ่อยเกินไปจะเพิ่มความเสี่ยงจากอาการชัก การใช้ยานี้ในระยะยาวอาจก่อให้เกิดภาวะดื้อยาและเกิดอาการเสพติดยา การเลิกยาในทันทีเป็นอันตรายอย่างมากในผู้ป่วยที่ใช้ยาระยะยาว โดยจะส่งผลให้เกิดปัญหาด้านการรู้คิดไปเป็นเวลากว่าครึ่งปี

ไดแอซิแพมเป็นหนึ่งในยาที่ถูกสั่งจ่ายมากที่สุดตั้งแต่เริ่มการจ่ายในปี ค.ศ. 1963 โดยเป็นยาที่ขายดีที่สุดในสหรัฐอเมริการะหว่างปี ค.ศ. 1968 ถึง 1982 โดยในปี ค.ศ. 1978 เพียงปีเดียวสามารถขายได้กว่าสองพันล้านเม็ด ยานี้ยังได้รับการขึ้นทะเบียนเป็นยาหลักขององค์การอนามัยโลก ยานี้ไม่เหมาะสมต่อสตรีมีครรภ์และสตรีให้นมบุตร

## อ้างอิง

หมวดหมู่:เบ็นโซไดอาเซพีน
หมวดหมู่:ยาหลักขององค์การอนามัยโลก
หมวดหมู่:สารเคมีสำหรับเวชศาสตร์ฉุกเฉิน
วิทยาลัยพัฒนา

**วิทยาลัยพัฒนา**  เป็นสถาบันอุดมศึกษาเอกชน 1 ใน 5 แห่งแรกในประเทศไทยถูกสถาปนาขึ้นพร้อมกับ วิทยาลัยเกริก วิทยาลัยกรุงเทพ วิทยาลัยไทยสุริยะ และวิทยาลัยธุรกิจบัณฑิตย์ ได้รับอนุญาตจากทบวงมหาวิทยาลัย เมื่อวันที่ 28 พฤษภาคม พ.ศ. 2513 รัฐมนตรีว่าการทบวงมหาวิทยาลัย โดยความเห็นชอบของคณะกรรมการวิทยาลัยเอกชน ได้มีคำสั่งให้วิทยาลัยพัฒนาอยู่ในความควบคุมของทบวงมหาวิทยาลัย และได้แต่งตั้งคณะกรรมการควบคุมวิทยาลัยพัฒนาขึ้นเพื่อแก้ไขปัญหาต่างๆ แต่คณะกรรมการได้พิจารณาแล้วว่าวิทยาลัยพัฒนาไม่สามารถดำเนินกิจการต่อไปได้ วิมลศิริ ชำนาญเวช รัฐมนตรีว่าการทบวงมหาวิทยาลัย จึงได้มีคำสังเพิกถอนใบอนุญาตจัดตั้งเมื่อวันที่ 31 พฤษภาคม พ.ศ. 2520

## อ้างอิง

พัฒนา
พัฒนา
หมวดหมู่:ก่อตั้งในประเทศไทยในปี พ.ศ. 2513
หมวดหมู่:สถาบันอุดมศึกษาที่ปิดกิจการในประเทศไทย
พัฒนา
หมวดหมู่:สิ้นสุดในประเทศไทยในปี พ.ศ. 2520
ไฮนทซ์ ลิงเงอ

**ไฮนทซ์ ลิงเงอ** (; 23 มีนาคม ค.ศ. 1913 — 9 มีนาคม ค.ศ. 1980) เป็นพันโทในหน่วยเอ็สเอ็ส (ชุทซ์ชทัฟเฟิล) ซึ่งทำหน้าที่เป็นพนักงานขับรถให้แก่ฟือเรอร์อดอล์ฟ ฮิตเลอร์ ลิงเงอเป็นหนึ่งในบุคคลที่อยู่ในฟือเรอร์บุงเคอร์เมื่อวันที่ 30 เมษายน ค.ศ. 1945 ในช่วงที่ฮิตเลอร์กระทำอัตวินิบาตกรรม

## อ้างอิง
*Hoffmann, Peter (2000) [1979]. Hitler's Personal Security: Protecting the Führer 1921-1945. New York: Da Capo Press. ISBN 978-0-30680-947-7.
*Joachimsthaler, Anton (1999) [1995]. The Last Days of Hitler: The Legends, The Evidence, The Truth. Brockhampton Press. ISBN 978-1-86019-902-8.
*Kershaw, Ian (2008). Hitler: A Biography. New York: W. W. Norton & Company. ISBN 978-0-393-06757-6.
*Linge, Heinz (2009). With Hitler to the End. Frontline Books–Skyhorse Publishing. ISBN 978-1-60239-804-7.
*O'Donnell, James P. (2001) [1978]. The Bunker. New York: Da Capo Press. ISBN 978-0-306-80958-3.
*Vinogradov, V. K. (2005). Hitler's Death: Russia's Last Great Secret from the Files of the KGB. Chaucer Press. ISBN 978-1-904449-13-3.

หมวดหมู่:บุคคลที่เกิดในปี พ.ศ.  2456
หมวดหมู่:บุคคลที่เสียชีวิตในปี พ.ศ. 2523
หมวดหมู่:นาซี
หมวดหมู่:ทหารชาวเยอรมัน
หมวดหมู่:ทหารในสงครามโลกครั้งที่สอง
หมวดหมู่:เอ็สเอ็ส-โอเบอร์ชตูร์มบันน์ฟือเรอร์
หมวดหมู่:เชลยศึกสงครามโลกครั้งที่สองชาวเยอรมันที่ถูกจับโดยสหภาพโซเวียต
หมวดหมู่:บุคคลจากเบรเมิน
ชะนีคิ้วขาวสกายวอล์คเกอร์

**ชะนีคิ้วขาวสกายวอล์คเกอร์** หรือ **ชะนีฮูล็อกสกายวอล์คเกอร์** (; ) เป็นวานรจำพวกชะนีชนิดหนึ่ง จัดอยู่ในประเภทฮูล็อกหรือชะนีคิ้วขาว เป็นชนิดที่เพิ่งถูกค้นพบเมื่อต้นปี ค.ศ. 2017

โดยชะนีคิ้วขาวสกายวอล์คเกอร์ได้ถูกจำแนกออกเป็นชนิดใหม่โดยคณะนักวิจัยแห่งมหาวิทยาลัยซุนยัตเซนของจีน โดยทำการเปรียบเทียบลักษณะทางกายภาพและพันธุกรรม พบว่ามีความแตกต่างไปจากชะนีคิ้วขาว 2 ชนิดที่เป็นที่รู้จักกันดีอยู่แล้ว จึงได้จำแนกออกเป็นชนิดใหม่ และให้ชื่อทั้งชื่อวิทยาศาสตร์และชื่อสามัญสอดคล้องกัน โดยชื่อสามัญตั้งตามชื่อของลุค สกายวอล์คเกอร์ ตัวละครเอกจากภาพยนตร์ไซไฟชุด *[[Star Wars]]* มีความหมายที่แปลได้ว่า *"การเคลื่อนไหวของสรวงสวรรค์"*

คาดว่ามีจำนวนประชากรประมาณ 200 ตัวอาศัยอยู่ในป่าดิบทึบของจีนและบางส่วนในพม่า แต่ในส่วนพฤติกรรมแล้วยังไม่เป็นที่ทราบแน่ชัด 

## อ้างอิง

## แหล่งข้อมูลอื่น

หมวดหมู่:การค้นพบในปี พ.ศ. 2560
หมวดหมู่:ชะนี
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศพม่า
ดับเบิลดรากอน IV

***ดับเบิลดรากอน IV*** (; ) เป็นวิดีโอเกมแนวบีตเอ็มอัปในซีรีส์*[[ดับเบิลดรากอน]]* ที่ได้รับการวางแผนสำหรับการเปิดตัวในเดือนมกราคม ค.ศ. 2017 สำหรับเพลย์สเตชัน 4 และไมโครซอฟท์ วินโดวส์

## รูปแบบการเล่น
นอกจากโหมดเนื้อเรื่อง เกมนี้มีโหมดสองผู้เล่น

## การพัฒนา
ความแตกต่างจากเกมก่อนหน้านี้ในซีรีส์ ภาคต่อนี้ได้รับการพัฒนาโดยอาร์คซิสเต็มเวิร์คที่ได้ซื้อลิขสิทธิ์ซีรีส์ในปี ค.ศ. 2015 นักพัฒนาซีรีส์หลายรายยังคงร่วมงานกับโครงการนี้อย่างต่อเนื่อง รวมถึงผู้กำกับ, นักออกแบบตัวละคร, นักแต่งเพลง และโปรแกรมเมอร์คนเดิม เกมนี้ได้รับการเปิดเผยในช่วงปลายเดือนธันวาคม ค.ศ. 2016 ผ่านภาพยนตร์โฆษณาที่แสดงถึงรูปแบบการเล่น เว็บไซต์*เกมสปอต* ได้คาดหวังว่าจะมีการปรับปรุงกราฟิกอย่างเดียวกันกับ*[[ดับเบิลดรากอนนีออน]]* ทว่า รูปแบบการเล่นและกราฟิกของภาคใหม่นี้กลับมีรูปแบบที่คล้ายกับพอร์ตที่ทำสำหรับระบบแฟมิคอมมากกว่า ซึ่งกราฟิกตัวละครได้ยึดรูปแบบโดยตรงจากภาคเก่า ๆ เหล่านั้น

เกมนี้มีแผนที่จะจัดจำหน่ายในวันที่ 29 มกราคม ค.ศ. 2017 สำหรับระบบบเพลย์สเตชัน 4 และวันที่ 30 มกราคม สำหรับระบบไมโครซอฟท์ วินโดวส์

## อ้างอิง

หมวดหมู่:เกมสำหรับเพลย์สเตชัน 4
หมวดหมู่:วิดีโอเกมที่มีปฏิปักษ์หญิง
หมวดหมู่:เกมสำหรับวินโดวส์
หมวดหมู่:ดับเบิลดรากอน
หมวดหมู่:วิดีโอเกมภาคต่อ
สโมสรฟุตบอลนครศรีฯ ยูไนเต็ด

**สโมสรฟุตบอลนครศรียูไนเต็ด** () เป็นสโมสรฟุตบอลอาชีพของไทย ตั้งอยู่ที่ถนนสะพานยาว ตำบลโพธิ์เสด็จ อำเภอเมืองนครศรีธรรมราช จังหวัดนครศรีธรรมราช ปัจจุบันลงเล่นในระดับไทยลีก 2

โดยสโมสรนครศรียูไนเต็ด ก่อตั้งขึ้นเมื่อปี ค.ศ. 2020 และเข้ามาสู่ระบบลีกอาชีพจากการซื้อสิทธิในการลงแข่งขันไทยลีก 3 มาจากสโมสรฟุตบอลมหาวิทยาลัยราชพฤกษ์ ได้ปรับเปลี่ยนผู้บริหารใหม่ และในปี 2020 ชุดผู้บริหารได้ปรับเปลี่ยนใหม่อีกครั้ง

## ประวัติ
หลังจบการแข่งขันเอไอเอสลีก ดิวิชั่น 2 ฤดูกาล 2559 สโมสรฟุตบอลนครศรี เฮอริเทจ ที่ได้อันดับสุดท้ายในโซนภาคใต้ ต้องตกชั้นลงสู่ลีกสมัครเล่นอย่างไทยลีก อเมเจอร์ ทัวร์นาเมนต์ ประกอบกับทางสโมสรฟุตบอลมหาวิทยาลัยราชพฤกษ์ ซึ่งลงแข่งขันในโซนตะวันตก ได้เลื่อนชั้นขึ้นไปแข่งขันในไทยลีก 3 มีนโยบายส่งทีมลงแข่งขันกีฬาในระดับมหาวิทยาลัยแทนการลงแข่งในระดับลีกอาชีพ ผู้บริหารของสโมสรฟุตบอลนครศรีเฮอริเทจ ที่ตกชั้นจึงได้เข้ามาซื้อสิทธิในการลงแข่งขันในไทยลีก 3 จากมหาวิทยาลัยราชพฤกษ์

หลังจากที่ได้สิทธิในการลงแข่งขันมาจากมหาวิทยาลัยราชพฤกษ์ จึงได้ก่อตั้งสโมสรขึ้นมาใหม่ในชื่อ นครศรีธรรมราช ยูนิตี้ โดยพิชญ์ปวีร์ บุณยเกียรติ ที่เคยเป็นรองประธานสโมสรของนครศรีเฮอริเทจ ได้เข้ามาเป็นประธานสโมสรของนครศรีธรรมราช ยูนิตี้ หลังจากนั้นในฤดูกาล 2018 ปิยะชาติ ศิริปะชะนะ เจ้าของธุรกิจกลุ่ม NAZA GROUP ได้เข้ามาเทคโอเวอร์สโมสร และเปลี่ยนชื่อเป็น **สโมสรนครศรียูไนเต็ด** และในฤดูกาล 2020 ชนนพัฒฐ์ นาคสั้ว ได้เข้ามาดูแลทีมฟุตบอลนครศรียูไนเต็ด พร้อมกับเปลี่ยนสัญลักษณ์สโมสรใหม่

ต่อมาได้ปรับเปลี่ยนคณะกรรมการบริหารสโมสรใหม่เป็นกฤตพร คงเคว็จ เพื่อให้การจัดการทีมในการเตรียมทีมให้มีความพร้อมสูงสุดในการดำเนินงาน

## ผู้เล่น
### ผู้เล่นชุดปัจจุบัน

### ผู้เล่นที่ถูกยืมตัว

## ทีมสตาฟโค้ช

## ผลงานแบ่งตามฤดูกาล

## สถิติต่าง ๆ ของสโมสร
* ในฤดูกาล 2562 สโมสรสามารถผ่านเข้าถึงรอบ 16 ทีมสุดท้ายของ ช้าง เอฟเอคัพ 2562

## แหล่งข้อมูลอื่น
* 

## อ้างอิง

หมวดหมู่:สโมสรฟุตบอลที่ก่อตั้งในปี พ.ศ. 2559
หมวดหมู่:สโมสรฟุตบอลในจังหวัดนครศรีธรรมราช
หมวดหมู่:ก่อตั้งในประเทศไทยในปี พ.ศ. 2559
(วอตส์เดอะสตอรี) มอร์นิงกลอรี?

***(วอตส์เดอะสตอรี) มอร์นิงกลอรี?*** () เป็นสตูดิโออัลบั้มที่สองของวงดนตรีร็อกจากประเทศอังกฤษ  โอเอซิส อัลบั้มได้รับการเปิดตัวเมื่อวันที่ 2 ตุลาคม ค.ศ. 1995 ผ่านทางค่ายครีเอชันเรเคิดส์ โดยได้โปรดิวเซอร์เพลง นามว่า โอเวน มอร์ริส ร่วมกับสมาชิกวง โนล แกลลาเกอร์ อัลบั้มนี้ได้สร้างความแตกต่างจาก *เดฟินิตลีเมย์บี* อัลบั้มก่อนหน้านี้เป็นอย่างมาก ไม่ว่าจะเป็นทั้งด้านโครงสร้างและการเรียบเรียงเพลง แกลลาเกอร์ได้มุ่งความสนใจใหม่ไปที่เนื้อหา ที่ออกแนวเป็นบัลลาด นอกจากนี้ยังเน้นไปที่ช่วงคอรัสที่มากขึ้นอีกด้วย รวมถึงทำนองที่ได้มีการผสมผสานดนตรีที่หลากหลาย แตกต่างจากอัลบั้มก่อนหน้านี้ที่ค่อนข้างดิบกว่า *(วอตส์เดอะสตอรี) มอร์นิงกลอรี?* ยังถือเป็นอัลบั้มแรกของวงที่ได้แอลัน ไวต์ มือกลองคนใหม่ ซึ่งมาแทนโทนี แมกแคร์โรลล์ ที่ได้ออกจากวงไป

ภายหลังอัลบั้มนี้ได้ปล่อยตัวออกไป ได้เกิดปรากฏการณ์ แฟนเพลงอินดี้ไปทั่วทุกมุมโลก อ้างอิงจากนักวิจารณ์หลายสำนัก ได้ยกอัลบั้มนี้ให้เป็นยุคทองยุคหนึ่งของกระแสดนตรีอินดี้อังกฤษ *(วอตส์เดอะสตอรี) มอร์นิงกลอรี?* ได้กลายมาเป็นอัลบั้มที่ประสบความสำเร็จมากที่สุดของวง ด้วยยอดจำหน่ายเพียงสัปดาห์แรกกว่า 347,000 ชุด และครองอันดับหนึ่งบนชาร์ตอัลบั้มแห่งสหราชอาณาจักรกว่า 10 สัปดาห์ รวมถึงอันดับสี่บนบิลบอร์ด 200 ของสหรัฐอเมริกา อัลบั้มนี้ประกอบไปด้วยเพลงที่ประสบความสำเร็จจำนวนมาก ไม่ว่าจะเป็นซิงเกิล "Some Might Say" และ "Don't Look Back in Anger" ที่ล้วนขึ้นอันดับหนึ่งบนยูเคชาร์ต ซิงเกิล "Champagne Supernova" และ "Wonderwall" ที่ได้ขึ้นอันดับหนึ่งบนยูเอสโมเดิร์นร็อกชาร์ต และโดยเฉพาะอย่างยิ่ง "Wonderwall" ที่ครองอันดับหนึ่งบนชาร์ตทั้งออสเตรเลียและนิวซีแลนด์

แม้จะประสบความสำเร็จอย่างล้นหลาม อัลบั้มก็ได้รับการวิจารณ์ในช่วงแรก ๆ จากนักวิจารณ์ ไม่ว่าจะเป็น นักวิจารณ์ร่วมสมัยที่เห็นว่าอัลบั้มนี้ยังด้อยกว่าอัลบั้มก่อนหน้านี้มาก ด้วยเนื้อหาเพลงและการบันทึกที่เต็มไปด้วยจุดวิจารณ์หลายจุด แต่ถึงอย่างไรก็ดี ในปีถัดมา นักวิจารณ์เหล่านี้กลับหันไปชมเชยอัลบั้มนี้แทน และยกย่องให้เป็นอัลบั้มที่ทรงอิทธิพลดั่งเชื้อแห่งยุคบริตป็อป และแห่งยุค 90 ในทั้งหมด ในช่วงหลายเดือนของปี ค.ศ. 1995 - 1996 วงได้จัดแสดงคอนเสิร์ตเพื่อส่งเสริมการขายอัลบั้ม สำหรับคอนเสิร์ตที่สำคัญที่สุด คือการแสดงสดสองครั้งที่เน็บเวิร์ทเฮาส์ (Knebworth House) ในเดือนสิงหาคม ที่มีผู้เข้าชมกว่า 250,000 คน และในงานประกาศรางวัลบริตอะวอดส์ ปี ค.ศ. 1996 โอเอซิสก็ได้รับรางวัล "อัลบั้มเพลงอังกฤษที่ดีที่สุด" ประจำปีนั้นไปครอง

ในปี ค.ศ. 2010 บริตอะวอดส์ ได้เสนอชื่อ *(วอตส์เดอะสตอรี) มอร์นิงกลอรี?* ให้เป็นอัลบั้มอังกฤษที่ยิ่งใหญ่ที่สุดตั้งแต่ ปี 1980 เป็นต้นมา ด้วยยอดจำหน่ายกว่า 22 ล้านชุดทั่วโลก และยังอยู่ในรายชื่ออัลบั้มเพลงร็อกที่ยิ่งใหญ่ที่สุดจากหลายสำนัก ในเดือนกรกฎาคม ค.ศ. 2016 อัลบั้มได้ติดอันดับ 5 ในหัวข้อ อัลบั้มที่มียอดจำหน่ายสูงที่สุดตลอดกาลในอังกฤษ หรือคิดเป็น 4.7 ล้านชุดในอังกฤษที่เดียว

## รายชื่อเพลง
เพลงทั้งหมดแต่งโดยโนล แกลลาเกอร์ ที่ไม่ใช่จะใส่หมายเหตุไว้

## ชาร์ต

### ชาร์ตรายเดือน

### ชาร์ตในรอบปี

### ชาร์ตในรอบทศวรรษ

## อ้างอิง




วอตส์เดอะสตอรี
วอตส์เดอะสตอรี
บุคคลสิทธิ

**บุคคลสิทธิ** หมายถึง สิทธิที่มีอยู่เหนือบุคคลในอันที่จะบังคับบุคคลซึ่งเป็นคู่สัญญาหรือเป็นลูกหนี้ให้กระทำการอย่างใดอย่างหนึ่ง หรือให้งดเว้นมิให้กระทำการอย่างใดอย่างหนึ่ง หรือให้ส่งมอบทรัพย์ให้ เช่น สิทธิของเจ้าหนี้ตามสัญญากู้ซึ่งสามารถบังคับให้ลูกหนี้ชำระเงินตามสัญญากู้ได้ สิทธิตามสัญญาเช่า ซึ่งผู้ให้เช่ามีสิทธิบังคับผู้เช่าให้ชำระค่าาตามสัญญาเช่าได้ และผู้เช่าก็มีสิทธิบังคับผู้ให้เช่าให้ส่งมอบทรัพย์ที่เช่าได้ หรือสิทธิตามสัญญาจ้างทำของซึ่งผู้ว่าจ้างมีสิทธิบังคับให้ผู้รับจ้างทำการใด ๆ ตามสัญญาจ้างทำของได้ และผู้รับจ้างก็มีสิทธิบังคับให้ผู้ว่าจ้างชำระค่าจ้างได้ หรือสิทธิเรียกค่าสินไหมทดแทนในทางละเมิด ซึ่งผู้เสียหายมีสิทธิบังคับผู้ทำละเมิดให้ชดใช้ค่าสินไหมทดแทนให้แก่ตนได้ เป็นต้น

บุคคลสิทธินี้เป็นสิทธิที่จะบังคับเอาแก่คู่สัญญาผู้สืบสิทธิของคู่สัญญา หรือ ลูกหนี้เท่านั้น จะใช้บังคับหรือใช้ยันต่อบุคคลอื่นทั่วไปมิได้เลย และหากคู่สัญญาผู้สืบสิทธิของคู่สัญญา หรือลูกหนี้ไม่ปฏิบัติตามสิทธินั้น ๆ ผู้ที่มีสิทธิความสัญญาหรือเจ้าหนี้ต้องฟ้องร้องบังคับคดียังโรงศาล จะบังคับกันเองมิได้ บุคคลสิทธินี้อาจเกิดขึ้นได้โดยนิติกรรม เช่น สัญญา หรือนิติเหตุ เช่นละเมิดก็ได้

หมวดหมู่:สิทธิ
ซิสพลาติน

**ซิสพลาติน** (Cisplatin) หรือชื่อในอดีตคือ **เกลือเปรอน** (Peyrone's salt) เป็นยาเคมีบำบัด ออกฤทธิโดยไปยับยั้งการจำลองตัวเองของดีเอ็นเอ ใช้ในการรักษาโรงมะเร็งต่างๆ คือ มะเร็งอัณฑะ, มะเร็งรังไข่, มะเร็งเต้านม, มะเร็งกระเพาะปัสสาวะ, มะเร็งศีรษะและคอ, มะเร็งปากมดลูก, มะเร็งปอด, มีโซธีลิโอมา, มะเร็งหลอดอาหาร, เนื้องอกที่สมอง และ นิวโรบลาสโตมา สามารถรับยานี้ได้โดยการฉีดเข้าหลอดเลือดดำ

อาการข้างเคียงจากการใช้ยาซิสพลาตินได้แก่ เกิดการกดไขกระดูก, ได้ยินไม่ชัด, ปัญหาเกี่ยวกับไต และ อาเจียน อาหารข้างเคียงระดับรุนแรงได้แก่ อาการชา, เดินลำบาก, ภูมิแพ้ และเป็นโรคระบบหัวใจหลอดเลือด สตรีมีครรภ์ควรหลีกเลี่ยงการใช้ยานี้

ซิสพลาตินถูกค้นพบในปี ค.ศ. 1845 โดยนักเคมีชาวอิตาลีนามว่า มิเกลเล เปรอน ได้รับการอนุญาตให้ใช้เป็นยาในปี ค.ศ. 1978 เป็นหนึ่งในยาที่ถูกขึ้นทะเบียนเป็นยาหลักขององค์การอนามัยโลก

## อ้างอิง

หมวดหมู่:ยาหลักขององค์การอนามัยโลก
หมวดหมู่:วิธีการรักษามะเร็ง
หมวดหมู่:เคมีบำบัด
หมวดหมู่:สารประกอบโคออร์ดิเนชันของแพลทินัม
หมวดหมู่:สารเชิงซ้อนคลอโร
หมวดหมู่:สารเชิงซ้อนแอมมีน
ไมด์เรด เบิร์ก

**ไมด์เรด บลิส** () หรือที่รู้จักกันดีคือ **ไมด์เรด เบิร์ก** () เป็นนักมวยปล้ำอาชีพหญิงชาวอเมริกัน ที่ได้เข้าสู่หอเกียรติยศดับเบิลยูดับเบิลยูอี ในหมวดเลกาซีฮอลออฟเฟม, หอเกียรติยศมวยปล้ำอาชีพ และ Wrestling Observer Hall of Fame เธอมีชื่อเสียงที่สุดในช่วงกลางทศวรรษ 1930 - กลางทศวรรษ 1950 เธอเป็นอดีตแชมป์ NWA World Women's Championship คนแรกที่ครองแชมป์ถึง 20 ปี

## ผลงานแชมป์ความสำเร็จ
* **Independent**
** Women's World Championship (3 times)
* **[[National Wrestling Alliance]]**
** NWA World Women's Championship (1 time)
* **[[Professional Wrestling Hall of Fame]]**
** Class of 2002
* **World Women's Wrestling Association**
** WWWA World Heavyweight Championship (1 time)
* ***[[Wrestling Observer Newsletter]]***
** Wrestling Observer Newsletter Hall of Fame (class of 1996)
* **[[WWE]]**
** WWE Hall of Fame (class of 2016)

## บันทึก

## อ้างอิง
* 

## แหล่งข้อมูลอื่น
* WWE Hall of Fame profile
* "MILDRED BURKE, 73, DIES AFTER STROKE" by Elliott Almond, *Los Angeles Times*, February 21, 1989
* Profile at Online World Of Wrestling

หมวดหมู่:นักมวยปล้ำอาชีพหญิงชาวอเมริกัน
หมวดหมู่:ผู้บริหารมวยปล้ำอาชีพ
หมวดหมู่:หอเกียรติยศและพิพิธภัณฑ์มวยปล้ำอาชีพ
หมวดหมู่:ผู้ฝึกสอนมวยปล้ำอาชีพ
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:ผู้เข้าสู่หอเกียรติยศดับเบิลยูดับเบิลยูอีหมวดเลกาซี
เลิฟไลฟ์! ปฏิบัติการไอดอลจำเป็น

**เลิฟไลฟ์! ปฏิบัติการไอดอลจำเป็น** (; ) เป็นชื่อโปรเจ็กต์ที่ผลิตร่วมกันระหว่าง แอสกีมีเดียเวิร์กส์ (นิตยสาร Dengeki G's Magazine), ค่ายเพลงแลนติส และบริษัทสตูดิโออนิเมะซันไรส์ โปรเจ็กต์นี้เริ่มต้นตั้งแต่วันที่ 30 มิถุนายน พ.ศ. 2553 ในนิตยสาร Dengeki G's Magazine ฉบับเดือนกรกฎาคมปีเดียวกัน ต่อมาจึงมีซิงเกิลเพลง, ภาพยนตร์การ์ตูนทางโทรทัศน์ จำนวน 2 ฤดูกาล จำนวนฤดูกาลละ 13 ตอน รวม 26 ตอน, โอวีเอ 1 ตอน, วิดีโอเกม และภาพยนตร์ฉายตามโรงภาพยนตร์เมื่อเดือนมิถุนายน พ.ศ. 2558

เลิฟไลฟ์! มีโปรเจ็กต์ต่อเนื่องภายใต้ชื่อ **[[เลิฟไลฟ์! ซันไชน์!! ปฏิบัติการล่าฝันสคูลไอดอล]]** ตั้งแต่เดือนพฤษภาคม พ.ศ. 2558 เป็นต้นมา

## เรื่องย่อ

โรงเรียนมัธยมปลายโอโตโนะคิซากะ กำลังเจอกับปัญหาว่ามีนักเรียนมาเรียนน้อยลงทุกที และอาจถึงขั้นต้องปิดตัวลง แต่แล้วก็มีสาวน้อย 9 คนเกิดไอเดียขึ้นว่า จะรวมกลุ่มกันเป็นไอดอลเพื่อให้โรงเรียนเป็นที่รู้จัก และมีคนเข้ามาเรียนมากขึ้นเพื่อไม่ให้โรงเรียนของพวกเธอต้องปิดตัวลง

## ตัวละคร

### ผู้ให้เสียงตัวละครในนี้

## สื่อต่างๆ
### สิ่งพิมพ์

### อนิเมะ

ในภาคอนิเมะ สร้างโดยสตูดิโอ 8 ของซันไรส์ ที่เน้นสร้างการ์ตูนอนิเมะแนวโมะเอะโดยเฉพาะ กำกับโดย ทะกะฮิโกะ เคียวโกะกุ เขียนบทโดย จุกกิ ฮะนะดะ และประพันธ์ดนตรีประกอบโดย โยชิอะกิ ฟุจิซาวะ มีทั้งหมด 2 ฤดูกาล ฤดูกาลละ 13 ตอน รวม 26 ตอน และโอวีเอ 1 ตอน

ส่วนดีวีดีและบลูเรย์ จำหน่ายโดย บันไดวิชวล โดยฤดูกาลที่ 1 ออกจำหน่ายระหว่างวันที่ 22 มีนาคม - 25 กันยายน พ.ศ. 2556 แบ่งเป็น 7 ชุด โดยชุดแรกมียอดขายเปิดตัวที่ 35,130 ชุด และยอดขายชุดสุดท้าย 39,489 ชุด นอกจากนี้ยังผลิตรุ่นพิเศษ จำหน่ายเฉพาะบลูเรย์ เมื่อวันที่ 25 ธันวาคม พ.ศ. 2556

ส่วนฤดูกาลที่ 2 ออกจำหน่ายระหว่างวันที่ 20 มิถุนายน - 25 ธันวาคม พ.ศ. 2557 แบ่งเป็น 7 ชุดเช่นกัน โดยเฉพาะชุดที่ 1 มียอดขายเปิดตัวสูงถึง 82,119 ชุด นับเป็นยอดขายที่มากที่สุดในจำพวกอนิเมะทางโทรทัศน์หลัง พ.ศ. 2543 เป็นต้นมา แทนที่ ปกรณัมของเหล่าภูต ชุดที่ 6 ที่มียอดขายเปิดตัว 72,207 ชุด

สำหรับประเทศไทย จำหน่ายโดยบริษัท ดรีม เอกซ์เพรส (เดกซ์) จำกัด โดยจำหน่ายแยกเป็นฤดูกาลละ 7 ชุด เช่นเดียวกับประเทศญี่ปุ่น ราคา 400 บาท และจำหน่ายแบบบ็อกเซ็ตทั้ง 7 ชุด ราคา 2,800 บาท โดยฤดูกาลที่ 1 ออกจำหน่ายเมื่อ พ.ศ. 2557 และฤดูกาลที่ 2 ออกจำหน่ายเมื่อ พ.ศ. 2558

#### การออกอากาศ
;ในประเทศญี่ปุ่น

;นอกประเทศญี่ปุ่น
* : แอนิพลัส
* : J2
* : MY 101, CTV
* : เอ็มเน็ตอเมริกา
* : ช่องวัน31

;อินเทอร์เน็ต
* , , : ครันชีโรล
* : IQiyi, Bilibili (ตั้งแต่เดือนพฤศจิกายน พ.ศ. 2558)
* : Dex Channel
* : TVB MyTV, Viu

### เพลง

### วิดีโอเกม

### ภาพยนตร์

เวอร์ชันภาพยนตร์ได้มีการประกาศหลังจบอนิเมะฤดูกาลที่ 2 และได้มีการเข้าฉายในประเทศญี่ปุ่นเมื่อวันที่ 13 มิถุนายน พ.ศ. 2558 ส่วนประเทศไทยเข้าฉายวันที่ 29 - 30 สิงหาคม ปีเดียวกัน

## อ้างอิง

## แหล่งข้อมูลอื่น

* เว็บไซต์อย่างเป็นทางการ 
* Worldwide website
* เว็บไซต์อย่างเป็นทางการ  ที่เว็บไซต์ เดกซ์คลับ 
* 


หมวดหมู่:ซันไรส์
หมวดหมู่:อนิเมะที่ออกฉายในปี พ.ศ. 2556
หมวดหมู่:อนิเมะที่ออกฉายในปี พ.ศ. 2557
หมวดหมู่:เกมสำหรับไอโอเอส
หมวดหมู่:เกมสำหรับแอนดรอยด์
หมวดหมู่:ไอดอลญี่ปุ่นในอนิเมะและมังงะ
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:แฟรนไชส์ของคาโดกาวะโดวังโงะ
หมวดหมู่:มังงะของสำนักพิมพ์แอสกีมีเดียเวิร์กส์
ตำราลักษณ์ ลิขิตบัลลังก์

**ตำราลักษณ์ ลิขิตบัลลังก์** () ละครซีรีส์เกาหลีแนวอิงประวัติศาสตร์จากสถานีโทรทัศน์ เคบีเอส ออกอากาศตอนแรกเมื่อวันที่ 19 พฤศจิกายน ค.ศ. 2014 และตอนสุดท้ายออกอากาศเมื่อวันที่ 5 กุมภาพันธ์ ค.ศ. 2015 มีทั้งสิ้น 23 ตอนนำแสดงโดย ซอ อิน-กุก โช ยุน-ฮี และ อี ซ็อง-แจ

สำหรับในประเทศไทย ช่อง 3 และ ช่อง 3 เอชดี ได้ซื้อลิขสิทธิ์จากช่องเคบีเอส โดยเริ่มออกอากาศตอนแรกเมื่อวันที่ 10 มกราคม พ.ศ. 2560 และออกอากาศตอนสุดท้ายในวันอังคารที่ 18 เมษายน พ.ศ. 2560 และจะกลับมาออกอากาศอีกครั้งในวันที่ 11 ตุลาคมนี้

## แหล่งข้อมูลอื่น
*''The King's Face'' official KBS website 
*

## ลำดับรายการโทรทัศน์

หมวดหมู่:ละครโทรทัศน์ช่องเคบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2557
หมวดหมู่:ละครโทรทัศน์ภาษาเกาหลี
จอมดาบคู่บัลลังก์

**จอมดาบคู่บัลลังก์** () เป็นละครโทรทัศน์แนวอิงประวัติศาสตร์/แอ็คชั่นของเกาหลีใต้ปี 2011 นำแสดงโดย จี ชัง-อุก ในบทนำกับ ยู ซึง-โฮ, ยุน โซ-ยี, ชิน ฮย็อน-บิน, ชเว มิน-ซู และ ช็อน กวัง-รย็อล ออกอากาศทาง เอสบีเอส ตั้งแต่วันที่ 4 กรกฎาคม ถึง 10 ตุลาคม พ.ศ. 2554 ในวันจันทร์และวันอังคาร เวลา 21:55 น. จำนวน 29 ตอน

สร้างจาก การ์ตูน เรื่อง Honorable Baek Dong-soo ในปี พ.ศ. 2553 ที่เขียนโดย Lee Jae-hoon ซีรีส์นี้เป็นเรื่องราวของบุคคลในประวัติศาสตร์ของ โชซ็อน แพ็ก ดง-ซู ที่เติบโตขึ้นมาเพื่อเป็นนักดาบและวีรบุรุษพื้นบ้าน

ในประเทศไทย ช่อง 3 แฟมิลี่ ได้ซื้อลิขสิทธิ์ละครเรื่องนี้มาออกอากาศโดยออกอากาศตอนแรกเมื่อวันที่ 3 มกราคม พ.ศ. 2560 และออกอากาศตอนสุดท้ายในวันที่ 21 กุมภาพันธ์ พ.ศ. 2560

ก่อนหน้านั้นทาง ช่อง 7 ได้เคยซื้อลิขสิทธิ์ละครเรื่องนี้มาออกอากาศในชื่อว่า **นักสู้คู่บัลลังก์** ออกอากาศตอนแรกเมื่อวันที่ 15 พฤษภาคม พ.ศ. 2557 และออกอากาศตอนสุดท้ายเมื่อวันที่ 7 สิงหาคม พ.ศ. 2557

## อ้างอิง

## แหล่งข้อมูลอื่น
* 

หมวดหมู่:ละครโทรทัศน์เกาหลีใต้ในปี พ.ศ. 2554
หมวดหมู่:ละครโทรทัศน์ช่องเคบีเอส‎
หมวดหมู่:ละครโทรทัศน์เกาหลีใต้ในคริสต์ทศวรรษ 2010
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์ที่มีฉากในยุคราชวงศ์โชซ็อน
คาร์บามาเซพีน

**คาร์บามาเซพีน** (Carbamazepine) หรือชื่อทางการค้าคือ **เทเกรทอล** (Tegretol) เป็นยาสามัญใช้สำหรับรักษาโรคลมชักและอาการปวดเส้นประสาท แต่ไม่เหมาะสำหรับใช้รักษาโรคชักเหม่อและกล้ามเนื้อกระตุกรัว นอกจากนี้ ยังถูกใช้ควบคู่กับยาอื่นๆในการรักษาโรคจิตเภทและเป็นยารองในการรักษาโรคอารมณ์สองขั้ว ยาคาร์บามาเซพีนมีการทำงานเหมือนกับยาเฟนิโทอินและวาลโปรเอท

ผลข้างเคียงจากการใช้ยาคาร์บามาเซพีนได้แก่คลื่นไส้และง่วง ผลข้างเคียงขั้นรุนแรงได้แก่ เป็นผื่นคัน, ไขกระดูกลดลง, คิดฆ่าตัวตาย หรือเกิดภาวะสับสน ยาชนิดนี้ไม่เหมาะที่จะใช้ในผู้ป่วยที่มีประวัติโรคเกี่ยวกับไขสันหลัง สตรีมีครรภ์และสตรีให้นมบุตรควรหลีกเลี่ยงยาชนิดนี้ อย่างไรก็ตาม สตรีมีครรภ์ที่เป็นโรคชักเหม่อไม่ควรหยุดใช้ยาชนิดนี้โดยทันที ผู้ป่วยที่มีปัญหาเกี่ยวกับไตหรือตับควรใช้อย่างระมัดระวังภายใต้คำแนะนำของแพทย์ ยาชนิดนี้ยังทำให้การได้ยินเสียงผิดเพี้ยนไปจากเดิมได้ด้วย

คาร์บามาเซพีนถูกค้นพบในปี ค.ศ. 1953 โดยนักเคมีชาวสวิตนามว่า วัลเทอร์ ชลินเดอร์ และเริ่มวางจำหน่ายในปี ค.ศ.1962 ถือเป็นยาสามัญที่มีราคาไม่แพงมาก และยังได้รับการขึ้นทะเบียนเป็นยาหลักขององค์การอนามัยโลก

## อ้างอิง

หมวดหมู่:ยากันชัก
หมวดหมู่:ยาหลักขององค์การอนามัยโลก
รัช (วงดนตรี)

**รัช** () เป็นวงดนตรีร็อกจากแคนาดา ก่อตั้งขึ้นในปี ค.ศ. 1968 ที่เมืองวิลโลว์เดล, โทรอนโต รัฐออนแทรีโอ ประเทศแคนาดา วงประกอบด้วยเกดดี ลี ที่เป็นทั้งมือเบส มือคีย์บอร์ด และร้องนำ อเล็กซ์ ไลฟ์สัน มือกีตาร์หลักและร้องประสาน และนีล เพิร์ท ผู้แต่งเพลงหลักและมือกลอง ในช่วงแรก ๆ ระหว่างปี ค.ศ. 1968 ถึง 1974 มีการเปลี่ยนสมาชิกหลายคน จนเมื่อจอห์น รัตซีย์ มือกลองได้ออกจากวงแล้วถูกแทนที่ด้วย นีล เพิร์ท ในเดือนกรกฎาคม ค.ศ. 1974 สองสัปดาห์ก่อนทัวร์สหรัฐอเมริกาครั้งแรก สมาชิกวงก็อยู่ในสถานะคงที่จวบจนปัจจุบัน

รัช เป็นที่รู้จักในฐานะสมาชิกวงที่มีความสามารถทางดนตรี ซึ่งแสดงออกมาทางผลงานดนตรีต่าง ๆ ไม่ว่าจะเป็น การแต่งโครงสร้างเพลงที่ซับซ้อน มีเนื้อหาเพลงที่เกี่ยวข้องกับแนวไซไฟ เรื่องแฟนตาซี และปรัชญา วงมีการเปลี่ยนแนวทางดนตรีหลายครั้งในหลายปี เริ่มต้นจากแรงบันดาลใจแนวเพลงบลูส์ สู่จุดเริ่มต้นในแนวฮาร์ดร็อก จนกระทั่งเปลี่ยนไปเล่นแนวโพรเกรสซีฟร็อก และใช้เครื่องสังเคราะห์เสียงหนัก ๆ ในช่วงต้นทศวรรษ 1990 รัช ได้หันกลับไปเล่นแนวฮาร์ดร็อก ซึ่งเป็นแนวทางที่วงเล่นมาจนถึงทุกวันนี้

อ้างอิงจากสมาคมผู้ประกอบกิจการเพลงของสหรัฐอเมริกา (RIAA) รัช ได้จัดอยู่ในอันดับที่ 80 ด้วยยอดจำหน่ายกว่า 25 ล้านชุด แม้ว่ายอดขายทั่วโลกอย่างเป็นทางการจะไม่มีตัวเลขชัดเจน แต่ก็ได้มีการประมาณการไว้ราว 40 ล้านชุดจากทั่วโลก ในปี ค.ศ. 2004 วงได้รับการยืนยันยอดจำหน่ายระดับทองคำขาว 14 ครั้ง ระดับทองคำ 24 ครั้ง และทองคำขาว x3 3 ครั้งด้วยกัน

รัช เคยได้รับการเสนอชื่อเข้ารับรางวัลแกรมมีถึง 7 ครั้ง และได้รับรางวัลจูโนหลายครั้ง ได้รับรางวัลระดับสากลจากองค์กรผู้ประพันธ์เพลงแคนาดา (SOCAN) ในปี ค.ศ. 2009 วงได้รับการบรรจุเข้าสู่หอเกียรติของแคนาดาในปี ค.ศ. 1994 และหอเกียรติยศร็อกแอนด์โรล ในปี ค.ศ. 2013 ตลอดเส้นทางดนตรีของรัช สมาชิกวงทั้งสามคน ได้รับการยกย่องให้เป็นนักดนตรีที่มีพรสวรรค์อย่างสูง อ้างอิงจากการชนะรางวัลและผลโพลหลายสำนักของแต่ละสมาชิก

## อัลบั้ม
**อัลบั้มสตูดิโอ**

* Rush (1974)
* Fly by Night (1975)
* Caress of Steel (1975)
* 2112 (1976)
* A Farewell to Kings (1977)
* Hemispheres (1978)
* Permanent Waves (1980)
* Moving Pictures (1981)
* Signals (1982)
* Grace Under Pressure (1984)
* Power Windows (1985)
* Hold Your Fire (1987)
* Presto (1989)
* Roll the Bones (1991)
* Counterparts (1993)
* Test for Echo (1996)
* Vapor Trails (2002)
* Feedback (2004)
* Snakes & Arrows (2007)
* Clockwork Angels (2012)

## อ้างอิง

หมวดหมู่:ศิลปินสังกัดแอตแลนติกเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2511
หมวดหมู่:วงกลุ่มสี่สัญชาติแคนาดา
หมวดหมู่:กลุ่มดนตรีจากโทรอนโต
ทีมสำรองไทยลีก

**[[ทีมสำรอง]]ไทยลีก** () คือทีมฟุตบอลที่ถูกตั้งขึ้นเป็นทีมที่ 2 ของทีมหลัก โดยในกีฬาอาชีพแล้ว ทีมสโมสรอาชีพใหญ่ ๆ มักจะมีผู้เล่นจำนวนมาก ทำให้ผู้เล่นหลายคนไม่ได้รับโอกาสลงเล่นอย่างสม่ำเสมอ เป็นเหตุให้ทีมเหล่านี้สร้างทีมที่ 2 ขึ้น เพื่อเปิดโอกาสให้ผู้เล่นชุดเยาวชนหรือตัวสำรองได้รับโอกาสลงเล่นเพื่อให้มีการพัฒนาอย่างต่อเนื่อง โดยผู้เล่นในทีม B นี้ ส่วนมากจะเป็นผู้เล่นจากทีมเยาวชนของทีมหลักที่ยังมีประสบการณ์น้อย หรือเป็นผู้เล่นที่กำลังพักฟื้นจากอาการบาดเจ็บจากทีมชุดใหญ่

ในการแข่งขัน ไทยลีก ปี 2017 มีการอนุญาตให้แต่ละสโมสรสามารถส่งทีมสำรองลงแข่งขันได้ใน ไทยลีก 4 แต่ทุกทีมจะไม่มีสิทธิ์ขึ้นชั้นหรือตกชั้นและไม่ได้รับเงินสนับสนุน แต่สโมสรจาก ไทยลีก ที่ส่งทีมสำรองร่วมแข่งขันจะได้สิทธิ์ส่งผู้เล่นทั้งหมดเพิ่มเป็น 50 คน จากเดิม 35 คน

## สโมสรจาก [[ไทยลีก]] ที่ส่งทีมสำรอง
ปัจจุบันมีสโมสรในศึก ไทยลีก ที่ส่งทีมสำรองเข้าแข่งขันศึกใน ไทยลีก 4 ได้แก่
* สโมสรฟุตบอลสุพรรณบุรี เอฟซี บี (โซนภาคตะวันตก)
* สโมสรฟุตบอลราชบุรี มิตรผล บี (โซนภาคตะวันตก)
* สโมสรฟุตบอลบุรีรัมย์ ยูไนเต็ด บี (โซนภาคตะวันออกเฉียงเหนือ)
* สโมสรฟุตบอลชลบุรี เอฟซี บี (โซนภาคตะวันออก)
* สโมสรฟุตบอลแบงค็อก ยูไนเต็ด บี (โซนกรุงเทพและปริมณฑล)
* สโมสรฟุตบอลบางกอกกล๊าส บี (โซนกรุงเทพและปริมณฑล)
* สโมสรฟุตบอลเชียงราย ยูไนเต็ด บี (โซนภาคเหนือ)
* สโมสรฟุตบอลสุโขทัย เอฟซี บี (โซนภาคเหนือ)
* สโมสรฟุตบอลอุบล ยูเอ็มที ยูไนเต็ด บี (โซนภาคตะวันออกเฉียงเหนือ)
* สโมสรฟุตบอลชัยนาท ฮอร์นบิล บี (โซนภาคตะวันตก)
* สโมสรฟุตบอลพัทยา ยูไนเต็ด บี (โซนภาคตะวันออก)
* สโมสรฟุตบอลราชนาวี บี (โซนภาคตะวันออก)
* สโมสรฟุตบอลการท่าเรือ เอฟซี บี (โซนกรุงเทพและปริมณฑล)
* สโมสรฟุตบอลโปลิศ เทโร บี (โซนกรุงเทพและปริมณฑล)
* สโมสรฟุตบอลเอสซีจี เมืองทอง ยูไนเต็ด บี (โซนกรุงเทพและปริมณฑล)

## กฎเกณฑ์ของทีมสำรอง
* สามารถลงทะเบียนผู้เล่นได้ทั้งหมด 50 คน
* ผู้เล่นต่างชาติสามารถลงเล่นได้แม็ตช์ละ 1 คน
* ผู้เล่นอายุไม่เกิน 21 ปี ต้องลงเล่นในสนาม ไม่น้อยกว่า 2 คน
* นับใบเหลือง-ใบแดง แยกออกจากไทยลีก
* ผู้เล่นคนเดียวไม่สามารถลงเล่นทั้งไทยลีก และทีมสำรองในสัปดาห์เดียวกันได้
* ทีมสำรองไม่มีสิทธิ์ในการแข่งขันฟุตบอลถ้วย
* ทีมสำรองไม่มีสิทธิในการเลื่อนชั้นและเพลย์ออฟ
* ทีมสำรองที่จบฤดูกาลด้วยการชนะเลิศจะได้เงินรางวัล 300,000 บาท
* ทีมสำรองต้องจบอันดับไม่ต่ำกว่า หรือเท่ากับ 7 หากมีจำนวนทีมในลีก 10 ทีม
* ทีมสำรองต้องจบอันดับไม่ต่ำกว่า หรือเท่ากับ 8 หากมีจำนวนทีมในลีก 11 หรือ 12 ทีม

## อ้างอิง

หมวดหมู่:ทีมสำรองไทยลีก
สถานีรถไฟมินามิอาโซะมิซุโนะอูมาเรรุซาโตะฮากูซูอิโคเง็ง

**สถานีรถไฟมินามิอาโซะมิซุโนะอูมาเรรุซาโตะฮากูซูอิโคเง็ง** () เป็นสถานีรถไฟในเมืองมินามิอาโซะ อำเภออาโซะ จังหวัดคูมาโมโตะ เป็นสถานีรถไฟที่มีชื่อยาวที่สุดในประเทศญี่ปุ่น

## เส้นทางรถไฟ
* รถไฟมินามิอาโซะ
** สายทากาโมริ

หมวดหมู่:สถานีรถไฟในจังหวัดคูมาโมโตะ
สโมสรฟุตบอลดอนตาล พีซีซีเอ็ม

**สโมสรฟุตบอลดอนตาล พีซีซีเอ็ม**  เป็นสโมสรฟุตบอลในประเทศไทย ตั้งอยู่ที่อำเภอดอนตาล จังหวัดมุกดาหาร ปัจจุบันลงแข่งขันอยู่ในระดับไทยแลนด์ อเมเจอร์ลีก 

โดยสโมสรดอนตาล พีซีซีเอ็ม เป็นการร่วมกันสร้างทีมฟุตบอลของอำเภอดอนตาล และ โรงเรียนจุฬาภรณราชวิทยาลัย มุกดาหาร โดยคำว่า พีซีซีเอ็ม ย่อมาจาก * Princess Chulabhorn's College Mukdahan * ซึ่งเป็นชื่อภาษาอังกฤษของโรงเรียนจุฬาภรณราชวิทยาลัย มุกดาหาร

## ผลงานแบ่งตามฤดูกาล

## แหล่งข้อมูลอื่น
* 

ดอนตาล
หมวดหมู่:สโมสรกีฬาที่ก่อตั้งในปี พ.ศ. 2557
หมวดหมู่:อำเภอดอนตาล
ยูรี โซโลมิน

**ยูรี เมโฟดีเยวิช โซโลมิน** () เป็นนักแสดงชาวรัสเซียและเป็นผู้กำกับโรงละคร Maly Theatre ในมอสโก ตั้งแต่ปี 1988 และเป็นรัฐมนตรีว่าการกระทรวงวัฒนธรรมแห่งสหพันธ์สาธารณรัฐสังคมนิยมโซเวียตรัสเซีย ในปี 1990 ถึงปี 1991
## ผลงานภาพยนตร์
* *[[A Mother's Heart]]* (1965)
* *[[Strong with Spirit]]* (1967)
* *[[อาดูย์ตันต์เอโวเปรวอสโฮดีเตลสตวา]]* (1969)
* *[[The Red Tent (film)|The Red Tent]]* (1969)
* *[[Dauria (film)|Dauria]]* (1971)
* *[[เดียร์ซูอูซาลา (ภาพยนตร์ พ.ศ. 2518)|เดียร์ซูอูซาลา]]* (1975)
* *[[An Ordinary Miracle (1978 film)|An Ordinary Miracle]]* (1978)
* *[[TASS Is Authorized to Declare]]* (1984)
* *[[Sofia Kovalevskaya (film)|Sofia Kovalevskaya]]* (1985)
* *[[Anna Karamazoff]]* (1991)
* *O-Roshiya-Koku-Suimu-Tan: Sny o Rossii* (1992)
## รางวัลและเกียรติยศ
* เครื่องอิสริยาภรณ์มิตรภาพประชาชน (1985)
* People's Artist of the USSR (1988)
* Honoured Artist of the RSFSR (1971)
* State Prize of the RSFSR Vasiliev brothers (1971) - จากผลงานในบทผู้หมวด Koltsov ใน "อาดูย์ตันต์เอโวเปรวอสโฮดีเตลสตวา" (1969)
* รางวัลจาก เคจีบี (1984, จากผลงานใน "TASS is authorized to state ...")
* รางวัลงานนักเรียนใน บราติสลาวา (สโลวาเกีย) และ โคเบะ (ญี่ปุ่น)
* Order of Merit for the Fatherland;
**ชั้นที่ 1 (29 มิถุนายน 2015) 
**ชั้นที่ 2 (18 มิถุนายน 2005)
**ชั้นที่ 3 (25 ตุลาคม 1999)
**ชั้นที่ 4 (29 กรกฎาคม 1995)

## อ้างอิง

## แหล่งข้อมูลอื่น

* 
* Solomin's page at the Malyi Theatre's website 

หมวดหมู่:บุคคลที่ยังมีชีวิตอยู่
หมวดหมู่:นักแสดงรัสเซีย
จันนา โปโฮเรนโค

**จันเนตา "จันนา" โตรฟิมอฟนา โปโฮเรนโค** (; ) เป็นนักแสดงชาวรัสเซีย และเป็นนักแสดงที่เป็นที่รู้จักใน ยุโรป และ อเมริกาเหนือ จากบทภาพยนตร์ ในเรื่อง *[[บัลลาดาโอซอลดาเต]]* ของ Grigori Chukhrai ในปี 1959

## ผลงานภาพยนตร์
* *[[บัลลาดาโอซอลดาเต]] * (1959)
* *[[Going Inside a Storm]]* (1964)
* *[[Attack and Retreat]]* (1964)
* *[[Balzaminov's Marriage]]* (1964)
* *[[The Red Snowball Tree]]* (1974)
* *[[From Dawn Till Sunset]]* (1975)
* *[[TASS Is Authorized to Declare...]]* (1984)
* *[[The Witches Cave]]* (1989)
* *[[Entrance to the Labyrinth]]* (1989)

## อ้างอิง

## แหล่งข้อมูลอื่น
* 

หมวดหมู่:นักแสดงรัสเซีย